Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 825/11/8806	Košice, 14.5.2012
EEČ : 2-65-120-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v obci Štós, okres Košice - okolie, od marca 2010 do novembra 2011, neprispieval pravidelne na výživu svojho syna XXXXX, nar. 27. 06. 2003 žijúceho u matky XXXXX, pričom mu táto povinnosť vyplýva zo Zákona o rodine, pritom výška alimentačnej povinnosti mu bola určená právoplatným verdiktom Okresného súdu Košice - okolie sp. zn. 11C/101/2008 zo dňa 16. 03. 2010 a tak mu vznikol dlh na výživnom 485,995 €,

Právna veta:
lebo nie je tento skutok trestným činom a nie je dôvod na postúpenie veci
Odôvodnenie:
Uznesením vyšetrovateľa Okresného riaditeľstva PZ Odbor poriadkovej polície OO PZ Jasov sp. zn. ORP-1112/JA-KS-2011 zo dňa 18. 11. 2011 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona.

Asociálneho konania sa mal dopustiť tak, ako to konštatuje enunciát tohto verdiktu.

	Vyšetrovateľ Okresného riaditeľstva PZ Košice - okolie OO PZ Jasov predložil vyšetrovací spis s návrhom na zastavenie trestného stíhania voči obvinenému v zmysle § 215 ods. 1 písm. b/ Tr. poriadku. Odôvodnil tým, že obvinený základnú rodičovskú povinnosť voči synovi splnil dodatočne. Dokazovaním nebolo zistené, aby poškodený subjekt trpel konaním obvineného ako nenapraviteľný následok. Takýto záver je evidentný z vyjadrenia matky oprávnenej osoby.

Vyšetrovateľ Okresného riaditeľstva PZ Košice - okolie OO PZ Jasov predložil vyšetrovací spis s návrhom na zastavenie trestného stíhania voči obvinenému v zmysle § 215 ods. 1 písm. h/ Tr. poriadku (s poukazom na ustanovenie § 86 písm. a/ Tr. zákona).

 Dôvodí tým, že sa nepodarilo preukázať, aby bol páchateľ prečinu spôsobil trvalo nepriaznivý  následok na oprávnenej maloletých osobách, pričom matka oprávneného detí takýto záver 01. 03. 2012 vo svojej svedeckej výpovedi odobrila a potvrdila, že skutočne obvinený dodatočne alimentačnú povinnosť voči ich deťom v celom rozsahu splnil a nepociťovala a ani deti konanie obvineného ako príkorie.

Po preskúmaní rozsiahleho spisového materiálu som zistil, že návrh vyšetrovateľa je korektný a má oporu v doposiaľ zhromaždenom dôkaznom aparáte, preto som rozhodol o zastavení trestného stíhania voči obvinenému § 215 ods. 1 písm. h Trestného poriadku (po zohľadnení § 86 písm. a/ Tr. zákona).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor